b'\n_START_ARTICLE_\nAsmuo be pilietyb\xc4\x97s\n_START_PARAGRAPH_\nAsmuo be pilietyb\xc4\x97s (apatridas; lot. apatris ir gr. apolis) \xe2\x80\x93 fizinis asmuo, neturintis jokios valstyb\xc4\x97s pilietyb\xc4\x97s (bei tautyb\xc4\x97s) ir neturintis joki\xc5\xb3 \xc4\xafrodym\xc5\xb3, kurie pad\xc4\x97t\xc5\xb3 nustatyti galim\xc4\x85 to asmens pilietyb\xc4\x99 (arba tautyb\xc4\x99).\n_START_SECTION_\nLietuva\n_START_PARAGRAPH_\nAsmeniui, neturin\xc4\x8diam u\xc5\xbesienio valstyb\xc4\x97s pilietyb\xc4\x97s, ta\xc4\x8diau turin\xc4\x8diam dokument\xc4\x85, suteikiant\xc4\xaf teis\xc4\x99 gyventi Lietuvos Respublikoje, pagal 1954 m. Konvencijos d\xc4\x97l asmen\xc5\xb3 be pilietyb\xc4\x97s statuso nuostatas i\xc5\xa1duodamas specialus dokumentas (Asmens be pilietyb\xc4\x97s kelion\xc4\x97s dokumentas), suteikiantis teis\xc4\x99 i\xc5\xa1vykti i\xc5\xa1 Lietuvos Respublikos ir gr\xc4\xaf\xc5\xbeti \xc4\xaf Lietuvos Respublik\xc4\x85 dokumento galiojimo laikotarpiu (LR \xc4\xafstatymo D\xc4\x97l u\xc5\xbesienie\xc4\x8di\xc5\xb3 teisin\xc4\x97s pad\xc4\x97ties (LR DUTP) 2 str. 2 d.). Tvark\xc4\x85 nustato LR vidaus reikal\xc5\xb3 ministras (LR DUTP 38 str.)._NEWLINE_\xc4\xae Lietuv\xc4\x85 i\xc5\xa1 kit\xc5\xb3 valstybi\xc5\xb3 patekusiems asmenims be pilietyb\xc4\x97ms (reikalui esant) gali b\xc5\xabti suteikiama teisin\xc4\x97 apsauga, atitinkamas teisinis statusas (pvz., pab\xc4\x97g\xc4\x97lio statusas ir kt.).'